open-index/open-wikipedia-markdown huggingface dataset:
Мамахуана

десно|мини| Шишиња мамахуана
**Мама Хуана** (или **Мамахуана**) е зачинет алкохолен пијалак кој се прави со мешавина од рум, црвено вино и мед, кора од дрво и билки. Вкусот е сличен на порто виното и бојата е длабоко црвена. Потекнува од Доминиканската Република.

Специфичните билки што ја сочинуваат Мамахуана првично биле подготвени како билен чај од домородните Таино; после Колумбо, во рецептот е додаден алкохол.

## Етимологија
Терминот *Мама Хуана* го има истото француско потекло како терминот *Dame Jeanne*, што се однесува на големо шише со краток тесен врат, обично исплетен како крошна. Во земјите од шпанско говорно подрачје, Дам Жан бил трансформиран во „дамахуана“, или *Дама Хуана*, а подоцна, во Доминиканската Република, во *Мама Хуана.* Постојат многу различни варијации на рецепти за правење Мамахуана, бидејќи името се однесувало на шишето што првично се користело за подготовка и складирање на мацерацијата, наместо на самиот готов производ.

## Историја
мини|Родригез (лево) и Татико Хенрикез (десно) држат стаклен бокал со домашна мама Хуана
Алкохолните пијалаци мамахуана се сметаат за едни од првите дестилирани жестоки пијалаци во Америка, дури и пред румот, со оглед на тоа што раните шпански истражувачи го мешале европскиот алкохол со билниот чај на Таино; оваа комбинација ја создла првата мамахуана.

За време на диктатурата на Рафаел Трухило, продажбата на мамахуан била забранета, освен со медицинска дозвола.

Мамахуана бил популаризиран како локален хербален лек и афродизијак во 1950-тите од Хесус Родригез. Родригез патувал во Барахона, Азуа, Педерналес и многу други провинции во Доминиканската Република за да ги собере стеблата потребни за создавање на медицинскиот пијалак. Тој, наводно, користел месо од желка, која била активната состојка што го правела афродизијакот. Родригез бил познат под називот „Мама Хуана“ во локалното население.

Друг познат пијач на мамахуана бил Порфирио Рубироса, познатиот доминикански плејбој, поло играч, возач на тркачки автомобил и таен агент. Рубироса бил познат по својата сексуална моќ и  како страствен уживател на мамахуана, што е споменато во неговата биографија, *Последниот Плејбој.*
мини|Доминикански плејбој, Порфирио Рубироса.

## Подготовка
Мамахуана е мешавина од кора и билки потопени во рум (најчесто темен рум, но употребата на бел рум не е невообичаена), црвено вино и мед. Цврстите состојки (локални лисја, кори, стапчиња и корени) варираат од регион до регион.

## Наводи

Категорија:Доминиканска кујна
Категорија:Алкохолни пијалаци
Рум агриколе

[мини| Сок од шеќерна трска во резервоари за ферментација, [Гваделуп|Гвадалупе]]
**Рум агриколе** е француски термин за *[[рум]] со сок од [[шеќерна трска]]*, стил на рум првично дестилиран на француските острови на Карибите од свежо исцеден сок од шеќерна трска наместо од меласа. *Rhum* е терминот што вообичаено го разликува во локациите што зборуваат француски од румот направен со меласа во другите делови на Западните Инди(Рум, Рон).

## Преглед
мини|Ти пунч, коктел со рум агриколе, со ''рум бланк'' (лево) и ''рум амбре'' (десно)
Рум со сок од трска главно доаѓа од Хаити, Мартиник и Гвадалупеските острови Мари-Галант, Гранд Тер и Бас Тер, но се прави низ Карибите, вклучително и на Тринидад, Панама, Доминиканската Република и Гренада, во Индиски Океан на островот Маврициус и Реинион, и во Тихиот Океан островите на Хаваи и во Вануату.

Најголемиот дел на румови е направен од меласа, нуспроизвод на рафинирање на шеќер. Кога Франција почнала да произведува шеќер од шеќерна репка околу 1811 година, цените на шеќерот паднале и фабриките за шеќер на Француските Кариби не можеле да преживеат само со производство на шеќер. Свеж сок од трска сега бил достапен за ферментирање и дестилирање во рум.

Мартиниканските производители на рум од сок од трска целосно произведени во Мартиник и исполнуваат одредени стандарди за производство, според францускиот закон, имаат право на *ознака за контролирано потекло- Рум Агриколе од Мартиник*. Оваа ознака е единствена за Мартиник и не ја дефинира категоријата рум со сок од трска или рум агриколе.

Во Мартиник, румовите со сок од трска означени со AOC обично се дестилираат на 70% алкохол (140 степени, а потоа се разводнуваат до 40-55% (80-110 степени) кога се флашираат. Може да бидат стари само неколку месеци (барем 3 месеци за AOC Рум Агриколе од Мартиник) или до неколку години. По три години стареење во дабови буриња, може да се нарече „rhum vieux“ или „стар рум“.

## Наводи

Категорија:Алкохолни пијалаци
Категорија:Жестоки пијалаци
Агуардиенте

Агвардиенте или агварденте е вид на дестилиран алкохолен пијалак кој содржи помеѓу 29% и 60% алкохол по волумен. Тоа е донекаде генерички термин кој може да се однесува на пијалаци направени од различни видови храна. Потекнува од и обично се конзумира на Пиринејскиот Полуостров и во Јужна Америка.

## Етимологија
Зборот е соединение од зборовите на иберороманските јазици за вода и оган или гори, буквално „огнена вода“.

## Дефиниција
*Агуардиенте* се силни алкохолни пијалаци добиени со ферментација, потоа дестилација на зашеќерени или слатка шира, мацерации од зеленчук или мешавини од двете. Ова е најгенеричкото ниво; според оваа дефиниција, *агвардиенте* може да се направат од многу различни извори. Онои типови базирани на овошје вклучуваат од портокали, грозје, банани или медроњо („јаболко од трска“). Оние кои се базирани на жито може да се направат од просо, јачмен или ориз и на база на цвекло, маниока или компир, и на крајот оние што се класифицирани како „вистински“ *агвардиенте* од шеќерна трска и други слатки трски, вклучително и некои видови бамбус.

*Агвардиенте од трска* и *качака* се слични, но различни производи. Бразил ја дефинира *агвардиенте од трска* како алкохолен пијалак помеѓу 38% и 54% ABV, добиен со едноставна ферментација и дестилација на шеќерна трска што веќе се користи во производството на шеќер и има посебен вкус сличен на рум. *Качака*, од друга страна, е алкохолен пијалак од помеѓу 38% и 48% ABV, добиен со ферментирање и дестилирање на сок од шеќерна трска и може да има додаден шеќер до 6 g/L.
мини|273x273пкс| Колумбиски ''агвардиенте''
мини|Домашно направено ''агвардиенте''

## Поврзано

* Шнапс

## Наводи

Категорија:Жестоки пијалаци
Категорија:Алкохолни пијалаци
Пирамида на Кукулкан

**Пирамидата на Кукулкан** е една од многуте урнатини на Маите во сега мртвиот град Чичен Ица во Мексико, кои датираат од седмиот и осмиот век. Оваа пирамида се нарекува и **Ел Кастиљо** и археолозите сè уште ја истражуваат.
мини|Пирамидата на Кукулкан во Чичен Ица, Мексико
На врвот на пирамидата на Кукулкан, на височина од 60 метри, сé уште има остатоци од храм кој изгледа како тврдина. Затоа овој древен споменик на Маите го добил шпанското име *Ел Кастиљо*, што на шпански значи тврдина. Пирамидата има девет скалесто поредени катови. Четири скалишта од деведесет и едно скалило обезбедуваат пристап до храмот од секоја страна. Според тоа, вкупно има 364 скалила, на кои треба да се додаде уште еден за да се стигне до горната платформа. Тие 365 скалила претставуваат 365 дена во годината. Таму биле пронајдени и астрономски опсерватории, а познато е дека Маите биле многу добро упатени во небесните појави. 

## Интересно
Кукулкан бил мајански бог на знаењето и мудроста, и секоја година доаѓал на краткодневицата и останувал до долгодневицата предавајќи го знаењето на Маите. На долгодневицата тој се враќал во својот свет. „Доказот“ е на самиот храм т.е постои игра на сенки од светлината која имитира лазење на „пердувестата змија“ по скалите на храмот што ја прави приказната за доаѓањето и одењето на богот Кукулкан. Секоја краткодневица, сенката на скалите се спушта на храмот и означува пристигнување на богот Кукулкан, а при долгодневицата е обратно (враќањето на Кукулкан).

## Галерија

Податотека:Charnay chichenitza.png|Храмот на Кукулкан пред ископување, 1860 година
Податотека:Chichen Norte.JPG|Северна страна на храмот
Податотека:Kukulcan-Temple-Chichen-Itza-west-side-2016-Luka-Peternel.jpg|Западна страна на храмот
Податотека:Kukulcan-Temple-Chichen-Itza-south-side-2016-Luka-Peternel.jpg|Јужна страна на храмот
Податотека:Serpent heads at the base of El Castillo.jpg|Глави на змии на подножјето на храмот
Податотека:ChichenItzaEquinox.jpg|Чичен Ица - краткодневица
Податотека:Chichen-Itza-Serpent-Effect.jpg|Чичен Ица - ефект на змија на скалите
Податотека:The Jaguar Throne inlaid with jade behind the Chac Mool ...(no longer on display since 2006) (21161769963).jpg|Внатрешноста на храмот


## Наводи
Категорија:Пирамиди
Категорија:Маи
Урски зигурат

мини|275x275пкс| Големиот Зигурат во Ур
**Урскиот зигурат** е градба во сумерскиот град Ур во древна Месопотамија, денешен Ирак, во близина на Насирија јужно од Багдад. Зигуратот бил посветен на сумерскиот бог Нана или *Суен.*

Градбата претставува  голема скалеста платформа која е изградена во 21 век п.н.е од кралот Ур-Нама. Во сумерско време се викал Етеменигур. Денес, по 4000 години, зигуратот сè уште е претежно зачуван, а делумно реконструиран како единствена голема градба од времето на Ур.

Горната платформа е висока околу 30 метри, а долната е долга 64 метри и широка 46 метри. Зигуратот претставувал дел од храмскиот комплекс каде што се верувало дека богот на месечината, заштитникот на Ур, имал свое земно живеалиште. На врвот биле изградени храмови и жртвеници. Сумерите верувале дека зигуратот служел како мост меѓу небото и земјата, односно дека боговите доаѓале да го посетат храмот. Само на свештениците и кралските службеници им бил дозволен пристап до храмот. Изградбата на храмот ја завршил кралот Шулги, кој себеси се прогласил за бог.

## Поврзано

* Сумерска ренесанса
* Е (храм)

## Наводи

Категорија:Сумер
Категорија:Храмови
Државна лотарија

**Државна лотарија** е акционерско друштво за приредување игри на среќа. Акционерското друштво е во целосна сопственост на Република Македонија.

Компанијата е основана на 17 декември 2008 година; првите игри на среќа ги пласираше во април 2010 година; стана членка на Европска асоцијација на лотарии од 2011 година.

## Наводи

Категорија:Коцкање
Категорија:Државни претпријатија на Македонија
Список на европски држави по просечна плата

Ова е список на европски држави по просечна плата.

 
Notes:
* Excluding social and private benefits

## Белешки

## Наводи

Категорија:Списоци за Европа
Преах Ко

**Преах Ко** ( кмерски „Светиот бик “) е најстариот кмерски храм во областа Роулос (другите два се Баконг и Лолеи ) од 9 век во Ангкор, Камбоџа. Изграден е од кралот Индраварман I и бил посветен на Шива и на кралското семејство на Кмерската империја во 879 година. Тоа бил првиот од кралските храмови на престолнината Харихаралаја, пред таа да биде пренесена 15 километри јужно во новооснованиот Јасодхарапура (денес Ангкор). Храмот бил именуван по скулптурата од песочник што го претставува Нанди, една од инкарнациите на Шива во форма на бик.

Преах Ко се состои од шест кули од тули кои се поставени во два реда од три кули, секоја на заедничка платформа од песочник. Сите се свртени кон исток, а централниот преден е највисокиот и бил посветен на кралот Јајаварман II, основачот на Кмерската империја и чичко на Индраварман. Лево е кулата на Притивиндрешвара, посветена на таткото на кралот, додека десно е кулата посветена на Рудрешвара, неговиот дедо. Трите задни кули се посветени на нивните сопруги. На централната има барелефи со фигури на Шива.

Германската влада ја финансирала реставрацијата на кулите Преах Ко во 1990-тите, а од 1992 година како дел од Ангкор, храмот е на списокот на светско наследство на УНЕСКО .
Податотека:Praeh_Ko_Markh.jpg|врска=Datoteka:Praeh_Ko_Markh.jpg|алт=Prilaz hramu|Пристап до храмот
Податотека:Preah_Kô2.JPG|врска=Datoteka:Preah_Kô2.JPG|алт=Sveti bik Nandi, statua ispred hrama| Светиот бик Нанди, статуа пред храмот
Податотека:Preah_Kô5.JPG|врска=Datoteka:Preah_Kô5.JPG|алт=Jedan od šest svetišta unutar tornjeva| Едно од шесте светилишта во кулите
Податотека:Preah_Kô3.JPG|врска=Datoteka:Preah_Kô3.JPG|алт=Nadvratnik s čudovištem Makarasom| Надвратник со чудовиштето Макарас
Податотека:Preah_Kô4.JPG|врска=Datoteka:Preah_Kô4.JPG|алт=Dvarapala, čuvar hrama| Дварапала, чувар на храмот


## Наводи


## Литература

* Michael Freeman i Claude Jacques, *[http://books.google.com/books?id=diQ2PwAACAAJ Ancient Angkor]*, River Books, Bangkok, 1999., .
* Maurice Glaize, 
* Michael S. Falser, *The Pre-Angkorian Temple of Preah Ko*, 2006., Bangkok: White Lotus Publication. .
Категорија:Светско наследство во Камбоџа
Грбовник Коренич-Неорич

***Грбовникот Коренич-Неорич*** е копија од 1595 година на загубениот оригинал на ***Грбовникот на Охмучевиќ*** (*Ohmučevićev grbovnik*) нарачан од Петар Охмучевиќ (починал во 1599), шпански адмирал со дубровничко потекло, некаде во периодот помеѓу 1584 и 1594.  Тој е пример за најраниот ("интерконфесионален") облик на Илиризмот, кој ја формираше идеолошката основа за подоцнежниот подем на национализмот кај Јужните Словени.

Категорија:Хералдика
Селска Црква (Голем Радобил)

**Селска Црква** — археолошко наоѓалиште во прилепското село Голем Радобил. Претставува осамен наод од доцноантичкото време.

## Местоположба

Наодите се наоѓаат во селската црква „Св. Никола“.

## Опис

Во црквата се чуваат три надгробни стели. На едната се претставени две жени, маж и дете и коњаник во калканот, на втората пет фигури што стојат, а на третата тројца мажи и една жена.

## Поврзано
* Црква „Св. Никола“;
* Голем Радобил; и
* Список на археолошки наоѓалишта во Прилепско.

## Наводи

Категорија:Голем Радобил
Караташ (Дабница)

**Караташ** — археолошко наоѓалиште кај селото Дабница, Прилепско. Претставува некропола од римско време. Во непосредната близина на селото биле најдени неколку надгробни стели со грчки натписи, како и повеќе гробови. Наодите се чуваат во Музејот на Македонија во Скопје.

## Поврзано

* Градиште — неопределено наоѓалиште од непознат период;
* Св. Петка — црква од непознат период;
* Кукул — неопределено наоѓалиште од непознат период;
* Бунар — населба од доцноантичко време;
* Гробови во Карпа — некропола од римско време;
* Гумење — некропола од хеленистичко и римско време;
* Златоврв — населба и базилика од хеленистичко, доцноантичко и старохристијанско време;
* Манастирски Дол — населба од хеленистичко, римско и доцноантичко време;
* Црква Св. Богородица — осамени наоди, населба и црква, римско и старохристијанско време и среден век;
* Дабница;
* Список на археолошки наоѓалишта во Прилепско;

## Наводи
Martius (месец)

[мини| Статуa на [Марс (митологија)|Марс]]
**Martius** — месец во римскиот календар, од кого потекнува месецот март во јулијанскиот и грегоријанскиот календар.

## Одлики
Посветен на Марс, римскиот бог на војната, Мартиус постои уште од најстарите познати верзии на римскиот календар. Во најстариот пронајден, Мартиус е првиот од десетте месеци во годината и започнува на денот на пролетната рамноденица. Потоа го означува крајот на зимата (чии денови не се дел од ниту еден месец) и почетокот на сезоната на воени походи.

Со подоцнежните промени, нему му претходи месецот Februarius или, во годините кога е потребно интеркалирање, му претходи месецот Mensis Intercalaris или Mercedonius. По 46 г. пр. н. е. и воведувањето на јулијанскиот календар, на Мартиус едноставно му претходел Februarius.

Од 153 г. пр. н. е., годините понекогаш се именувани по конзулите кои ја преземале функцијата. Ова преземање на функцијата се одвивало на првиот ден на Ianuarius, па Мартиус се нашол симнат на третата позиција во оваа конзуларна година. Мартиус, сепак, продолжува да се смета за прв месец од годината поради други причини. Мартиус, поточно неговата модерна еволуција во месец март, трајно се смета за трет месец во годината во Европа од XVI век. Пред овој датум, вообичаено се сметало дека Денот на Нова година се наоѓа во овој месец (но не нужно на почетокот).

## Денови
Martius има 31 ден во сите последователни верзии на римскиот календар, вклучително и по јулијанската реформа. Започнува со Календите (*Kalendis Martiis*). Ноните на Мартиус (*Nonis Martiis*) биле на седмиот ден, а Идите (*Idibus Martiis*) на петнаесеттиот ден. Следејќи ја шемата вообичаена за остатокот од римскиот календар, другите денови се именувани според бројот на денови што ги одвојуваат од следните Календи, Нони или Иди. На пример, вториот ден на Мартиус е назначен како шести ден пред Ноните (*ante diem sextum Nonas Martias*), шестиот како пресрет на Ноните (*pridie Nonas Martias*), осмиот како осми ден пред Идите (*ante diem octavum Idus Martias*) и шеснаесеттиот, ден по Идите, како седумнаесеттиот пред Календите на април (*ante diem septimum decimum Kalendas* *Apriles*).

Следната табела дава преглед на овие ознаки:

## Поврзано
* Римски календар
* Јулијански календар
* Римски верски празници

## Надворешни врски
*  Римски календар
*  Индекс на римските денови

Категорија:Римски календар
Категорија:Месеци во римскиот календар
Интеркалација

**Интеркалација** — вметнување на престапен ден, недела или месец со цел календарските години да се усогласат со годишните времиња.

Сончевата година не се состои од цели денови, но календарската година мора да се состои од цели денови. Единствениот начин ова да се усогласи е да се промени бројот на денови во календарската година.

Во многу календари, ова се прави со додавање на дополнителен ден (**престапен** или **интеркаларен ден**) на обичната година од 365 дена. Со тоа се добива престапна година од 366 дена.

Едиктот од Каноп, издаден од фараонот Птоломеј III, Евергет од Египет во 239 година. пр. Хр., го утврдил системот на престапни години.

Во грегоријанскиот календар, како и во јулијанскиот календар што му претходел, интеркалирањето се врши со додавање еден ден на месец февруари во секоја престапна година. Во јулијанскиот календар, ова се случува на секои 4 години.

Сончевата година, исто така, нема цел број на месечеви месеци, така што месечевиот календар мора да се користи со променлив број на месеци во една година. Обично е 12 месеци, но понекогаш на годината се додава и 13-ти месец (**интеркаларен** или **емболизмички** месец).

ISO 8601 вклучува година од 52 недели. Секоја година која има 53 четвртоци има 53 недели; таа дополнителна недела може да се нарече интеркаларна.

Утврдувањето дали една година има интеркалација може да се пресмета според (јулијанскиот, грегоријанскиот или хебрејскиот календар) или да се определи со набљудување (ирански календар).

## Поврзано
* Календар
* Јулијански календар
* Грегоријанскиот календар
* Ирански календар
* Хебрејски календар
* Хинду календар
* Кинески календар
* Исламски календар (интеркалирањето е забрането)
* Престапна секунда

Категорија:Календари
Категорија:Зборови што ги нема во ТРМЈ
Категорија:Латинизми
ПУ „Пере Тошев“ - Дебриште

**Основно училиште „Пере Тошев“** (официјално: **Подрачно општинско основно училиште „Пере Тошев“ — Дебриште**; скратено: **ПООУ „Пере Тошев“**) — поранешно подрачно основно училиште во тиквешкото село Дебриште, кое било во состав на истоименото училиште од селото Росоман, Општина Росоман.

Училиштето е именувано по македонскиот револуционер Пере Тошев.

## Местоположба

Училиштето се наоѓа во средишниот дел на селото Дебриште.

## Настава

Во училиштето наставата се изведувала на македонски наставен јазик.

## Галерија


Податотека:ОУ „Пере Тошев“ - Дебриште 2.jpg|Влезот


## Наводи

Категорија:Поранешни основни училишта во Општина Росоман
Дебриште
Категорија:Дебриште
Категорија:Поранешни основни училишта во Македонија
ПУ „Пере Тошев“ - Манастирец

**Основно училиште „Пере Тошев“** (официјално: **Подрачно основно општинско училиште „Пере Тошев“ - Манастирец**; скратено: **ПООУ „Пере Тошев“**) — подрачно основно училиште во тиквешкото село Манастирец, во состав на истоименото училиште од селото Росоман, Општина Росоман.

Училиштето е именувано по македонскиот револуционер Пере Тошев.

## Местоположба

Училиштето се наоѓа во средишниот дел на селото Манастирец.

## Историја

Училиштето било изградено во 1966 година.

## Настава

Во училиштето наставата се изведува на македонски наставен јазик во две комбинирани паралелки.

## Галерија


Податотека:ОУ „Пере Тошев“ - Манастирец.jpg|Поглед на училиштето
Податотека:ОУ „Пере Тошев“ - Манастирец 3.jpg|Спортско игралиште
Податотека:ОУ „Пере Тошев“ - Манастирец 5.jpg|Натписна плоча
Податотека:ОУ „Пере Тошев“ - Манастирец 6.jpg|Детското игралиште
Податотека:ОУ „Пере Тошев“ - Манастирец 4.jpg|Влезот


## Наводи

Категорија:Основни училишта во Општина Росоман
Манастирец
Категорија:Манастирец
ПУ „Страшо Пинџур“ - Дреново

**Основно училиште „Страшо Пинџур“** (официјално: **Подрачно основно општинско училиште „Страшо Пинџур“ - Дреново**; скратено: **ПООУ „Страшо Пинџур“**) — подрачно основно училиште во тиквешкото село Дреново, во состав на истоименото училиште од градот Кавадарци, Општина Кавадарци.

Училиштето е именувано по македонскиот партизан Страшо Пинџур.

## Местоположба

Училиштето се наоѓа во селото Дреново.

## Настава

Во училиштето наставата се изведува на македонски наставен јазик.

## Галерија


Податотека:ОУ „Страшо Пинџур“ - Дреново 3.jpg|Спортското игралиште
Податотека:ОУ „Страшо Пинџур“ - Дреново 4.jpg|Кошаркарското игралиште
Податотека:ОУ „Страшо Пинџур“ - Дреново 2.jpg|Влезот


## Наводи

Категорија:Основни училишта во Општина Кавадарци
Дреново
Категорија:Дреново (Кавадаречко)
Езотерично христијанство

мини|310x310пкс|„Храмот на Братството на розата и крстот“, Teophilus Schweighardt Constantiens, 1618 г.
**Езотерично христијанство** ( = „внатрешен, таен, скриен“) — поим што се одликува себеси со некои окултни учења што тврдат дека имаат „скриено“, „вистинито“ разбирање на христијанството, достапно, според нивното мислење, само за тесен круг на „просветлени“, „посветени“ и високообразовани луѓе. Самите следбеници на езотеричното христијанство го сметаат христијанството како религија исполнета со големи таинства, и отворено го потврдуваат постоењето и поседувањето на одредени езотерични доктрини и практики што го даваат клучот за нив.

Езотеричното христијанство е тесно поврзано со гностицизмот и опстојува во неколку современи цркви.

## Историја
Некои современи научници претполагаат дека во раните етапи на протоортодоксното христијанство, основниот склоп на усни учења бил наследен и од палестинскиот и од хеленистичкиот јудаизам. До IV век, се верувало дека овие учења ја образуваат основата на тајното усно предавање познато како *disciplina arcani*. Меѓутоа, основните богослови тврдат дека оваа традиција првенствено содржела литургиски подробности и одредени други практики, од кои некои опстојуваат во различни гранки на основното христијанство. Значајни влијанија врз езотеричното христијанство вклучуваат богословите Климент Александриски и Ориген, истакнати личности на Александриската катехетичка школа.

## Наводи

## Надворешни врски

* Езотерично христијанство 01 Вовед

__СОСОДРЖИНА__
__ИНДЕКС__

Категорија:Христијански мистицизам
ПУ „Ванчо Прке“ - Лакавица

**Основно училиште „Ванчо Прке“** (официјално: **Подрачно основно општинско училиште „Ванчо Прке“ - Лакавица**; скратено: **ПООУ „Ванчо Прке“**) — подрачно основно училиште во штипското село Лакавица, во состав на истоименото училиште од градот Штип, Општина Штип.

Училиштето е именувано по истакнатиот македонски народен херој Ванчо Прке.

## Местоположба

Училиштето се наоѓа во селото Лакавица, сместено под регионалниот пат.

## Историја

Училиштето било изградено во 2001 година.

## Настава

Во училиштето наставата се изведува на македонски наставен јазик во една комбинирана паралелка.

## Галерија


Податотека:ОУ „Ванчо Прке“ - Лакавица.jpg|Поглед на училиштето
Податотека:ОУ „Ванчо Прке“ - Лакавица 2.jpg|Спортското игралиште
Податотека:ОУ „Ванчо Прке“ - Лакавица 4.jpg|Влезот


## Наводи

Категорија:Основни училишта во Општина Штип
Лакавица
Категорија:Лакавица (Штипско)
ПУ „Гоце Делчев“ - Шашаварлија

**Основно училиште „Гоце Делчев“** (официјално: **Подрачно основно општинско училиште „Гоце Делчев“ - Шашаварлија**; скратено: **ПООУ „Гоце Делчев“**) — подрачно основно училиште во штипското село Шашаварлија, во состав на истоименото училиште од градот Штип, Општина Штип.

Училиштето е именувано по македонскиот национален херој Гоце Делчев.

## Местоположба

Училиштето се наоѓа во селото Шашаварлија, на самиот негов влез.

## Настава

Во училиштето наставата се изведува на турски наставен јазик во една комбинирана паралелка.

## Галерија


Податотека:ОУ „Гоце Делчев“ - Шашаварлија 5.jpg|Поглед на училиштето
Податотека:ОУ „Гоце Делчев“ - Шашаварлија 3.jpg|Спортското игралиште
Податотека:ОУ „Гоце Делчев“ - Шашаварлија 4.jpg|Старото училиште
Податотека:ОУ „Гоце Делчев“ - Шашаварлија 2.jpg|Старото училиште


## Наводи

Категорија:Основни училишта во Општина Штип
Шашаварлија
Категорија:Шашаварлија
ПУ „Страшо Пинџур“ - Караорман

**Основно училиште „Страшо Пинџур“** (официјално: **Подрачно основно општинско училиште „Страшо Пинџур“ - Караорман**; скратено: **ПООУ „Страшо Пинџур“**) — подрачно основно училиште во штипското село Стар Караорман, составен дел на истоименото училиште од селото Карбинци, Општина Карбинци.

Училиштето е именувано по истакнатиот македонски народен херој Страшо Пинџур.

## Местоположба

Објектот на училиштето се наоѓа во самото село Стар Караорман.

## Настава

Во училиштето се изведува настава од прво до петто одделение и наставата се изведува единствено на македонски наставен јазик во пет паралелки.

## Галерија


Податотека:ОУ „Страшо Пинџур“ - Стар Караорман 2.jpg|Детското игралиште
Податотека:ОУ „Страшо Пинџур“ - Стар Караорман 5.jpg|Спортското игралиште
Податотека:ОУ „Страшо Пинџур“ - Стар Караорман 3.jpg|Влезот
Податотека:ОУ „Страшо Пинџур“ - Стар Караорман 4.jpg|Натписна табла


## Наводи

Категорија:Основни училишта во Општина Штип
Стар Караорман
Категорија:Стар Караорман
ПУ „Тошо Арсов“ - Почивало

**Основно училиште „Тошо Арсов“** (официјално: **Подрачно основно општинско училиште „Тошо Арсов“ - Почивало**; скратено: **ПООУ „Тошо Арсов“**) — подрачно основно училиште во штипското село Почивало, во состав на истоименото училиште од градот Штип, Општина Штип.

Училиштето е именувано по македонскиот партизан, партиски и воен раководител на НОБ, Тодор Арсов.

## Местоположба

Училиштето се наоѓа во селото Почивало, на самиот крај од селото, во близина на исламските гробишта.

## Историја

Училиштето било изградено во 1983 година.

## Настава

Во училиштето наставата се изведува на турски наставен јазик во една комбинирана паралелка.

## Галерија


Податотека:ОУ „Тошо Арсов“ - Почивало 3.jpg|Поглед на училиштето
Податотека:ОУ „Тошо Арсов“ - Почивало 5.jpg|Детското игралиште
Податотека:ОУ „Тошо Арсов“ - Почивало 4.jpg|Спортското игралиште
Податотека:ОУ „Тошо Арсов“ - Почивало 2.jpg|Влезот


## Наводи

Категорија:Основни училишта во Општина Штип
Почивало
Категорија:Почивало
Теремин

мини|Модерен Теремин
**Тереминот** (или *Тереминвокс, Тереминовокс, Терменвокс, Аетерофон*) е еден од најраните електронски инструменти. Името го добил според неговиот изумител советскиот физичар Лав Сергеевич Теремин или Леон Теремин како го нарекувале на Запад во 1919 година. Специфичноста на тереминот можеби е во тоа, што е единствен музички инструмент кој свира без допирање.

Тереминот се состои од два радио осцилатори и две антени. Поврзан со звучник, тој испраќа електрични сигнали кои произведуваат многу надреални, „вонземјански“ звуци и затоа често се користи за саундтрекови на хорор и научнофанатастични филмови.

Тереминот се свири така што музичарот ги движи рацете околу двете антени и на тој начин ја регулира јачината и висината на тонот. Потребна е посебна вештина и многу вежбање, така што има малку навистина добри тереминисти. Можеби најпознатата употреба на теремин во поп музиката може да се слушне во песната „Good Vibrations“ од The Beach Boys .

Звукот се произведува со движење на рацете околу антените,

во кои има електричен полнеж, а самото тело на музичарот делува како заземјување. На овој начин, оддалеченоста на рацете од антените создава тонови и го диктира нивниот волумен и темпо.

Теремин зазема посебна улога во историјата на музиката поради Роберт Муг, градителот на инструменти. Во неговите млади денови, тој го искористил своето искуство од теремин за да го развие првиот синтисајзер .

## Музичари кои свират на Теремин

## Поврзано

* Портал за темата (анг.)
* Отворете го Теремин

## Наводи


Категорија:Музички инструменти
Календи

**Календи** (на архаичен латински: *kǎlendāī*, *-āsōm*; на класичен латински: *kǎlendae*, *-ārum*) — првиот ден од секој месец во римскиот календар, денот на младата месечина кога календарот ги следел месечевите мени (години на Ромул и Нума Помпилиј).

На тој ден, понтифите го објавувале датумот на подвижните празници за наредниот месец и должниците морале да ги платат своите долгови запишани во *calendaria*, сметководствените книги, од каде потекнува зборот *календар*.

Август го популаризирал изразот „грчки календи“, да асоцираат дејство одложено на неодредено време.

## Потекло на зборот
Според една теорија овој архаичен поим доаѓа од етрурскиот јазик, што се објаснува со задржувањето на буквата *k* при пишувањето датуми, буква од која Римјаните брзо се ослободиле во корист на *c* (ретките латински зборови во *k* најчесто се од странско потекло) .

Според друга теорија потеклото на овој поим е чисто латинско: доаѓа од латинскиот *calenda* („што треба да се нарече“) од глаголот *calare* („повикува, нарекува“).

## Броење на деновите
За да се најде датум на латинскиот календар, се врши одбројување на деновите до младата месечина, односно до почетокот на следниот месец и се додава два на овој број. На пример, 22 април е десеттиот ден пред мајските календи, бидејќи остануваат уште осум дена до мај на кои се додава два.

Така, мартовските календи се интеркаларни денови пред првиот ден од месец март, кој е првиот месец од римската година.

## Празници
Секој месец, календите ѝ биле посветени на Јунона, а идите му биле посветени на Јупитер. Јунона била наречена календарска Јунона.

Јануарските календи се нарекувале сатурналии, која Римјаните ја славеле на крајот на декември.

Матроналија (на латински: *Mātrōnālǐa*, *- ǐum* ): празници што ги слават матроните на мартовските календи.

Фабари (на латински: *fabariae Kalendae*) биле јунските календи, кога на боговите им се принесувале ново дарови.

## Лингвистичко наследство
Овој збор е изворен на неколку поими и изрази што се користат во западната култура.

Календарот произлегува од придавката *calendarium* („календар“), кој назначи регистар на сметки (кој бил расчистуван на први во месецот. Точното значење на *календарот* би било „регистар за датум на доспевање“) и, според тоа, календарот првично е регистар каде се бележат настаните поврзани со одреден датум од месецот. Зборот доаѓа непосредно од латинската придавка, со поопшто значење.

„На грчки календи“ (*Ad kalendas graecas*) значи „да го одложи извршувањето на дејствие на неопределено време“. Навистина, Грците никогаш немале календии, па изразот се однесува на непознат датум. Грчките календи, исто како и „на куков ден“ (или „на куково лето“), иронично потсетуваат на датум кој изгледа точно определен, но кој на крајот никогаш нема да се одржи.

## Поврзано
* Иди
* Нони

## Наводи

Категорија:Римски календар
Категорија:Зборови што ги нема во ТРМЈ
Категорија:Латински изрази
Процес (филм)

**„Процес“** (англиски: *The Trial*) — американско-француски филм од 1962 година во режија на Орсон Велс (Orson Welles), кој е автор и на сценариото во соработка со Пјер Шоло (Pierre Cholot). Главните улоги ги играат: Ентони Перкинс (Anthony Perkins), Жана Моро (Jeanne Moreau), Орсон Велс, Елза Мартинели (Elsa Martinelli), Роми Шнајдер (Romy Schneider), Медлин Робинсон (Madeleine Robinson), Аким Тамироф (Akim Tamiroff) и Сузан Флон (Suzanne Flon). Снимена во продукција на Александер Салкинд, оваа егзистенцијална драма со елементи на трилер и фантастика претставува слободна преработка на истоимениот роман на Франц Кафка. Филмот е снимен на париската железничка станица Орсеј и во Загреб (на Велесаемот, пред катедралата и на савскиот насип), а во помала мера и во Дубровник. Велс успеал мајсторски да ги искористи природната и направената сценографија за да ги нагласи паранојата, изгубеноста и немоќта на поединецот соочен со тоталитарниот систем. За време на премиерата, филмската критика тврдела дека Велс не успеал сугестивно да ја пренесе општествената критика од Кафкиниот роман, а во одбрана на својот филм, Велс иронично тврдел дека тој е неговиот најубав филм. Покрај импресивниот визуелен приказ, дело на снимателот Едмонд Ричард, филмот се одликува со сугестивна и атмосферична режија, со одлична сценографска употреба на големите затементи простори, ходници и предворја и со забележителна глума.

## Синопсис
Некој го наклеветил плашливиот и повлечен банкарски службеник Јозеф К. (го игра Перкинс) кого, едно утро, го будат двајца полицајци. Тие го известуваат дека е уапсен, но не му кажуваат поради какво обвинение. Работите стануваат уште полоши кога како негов бранител е одреден грубиот и циничен адвокат Алберт Хастлер (го игра Велс), кој на Јозеф не му дава никаква надеж за позитивна разврска на неговиот судски процес. Не знаејќи зошто е затворен, Јозеф почнува да се прашува дали е виновен за нешто. Додека го преиспитува својот однос со сосетката, проститутката Марика Бурстнер (ја игра Моро), како и низ разговорите со љубовницата на Хастлер, Лени (ја игра Шнајдер) и со судската чистачка Хилде (ја игра Мартинели), Јозеф станува опседнат со помислата дека со нешто ја заслужил својата судбина...

## Наводи

Категорија:Американски филмови
Категорија:Француски филмови
Категорија:Црно-бели филмови
Категорија:Филмови на англиски јазик
Категорија:Филмови за судски процеси
Категорија:Филмови на Орсон Велс
Категорија:Филмови од 1962 година
Категорија:Филмови засновани на романи
Категорија:Филмови со Ентони Перкинс
Категорија:Филмови со Жана Моро
Категорија:Филмови со Елза Мартинели
Категорија:Филмови со Роми Шнајдер
Категорија:Филмови со Медлин Робинсон
Категорија:Филмови со Аким Тамироф
Категорија:Филмови со Сузан Флон
Slow, Deep and Hard

**Slow, Deep and Hard** е деби албумот на американскиот готик метал бенд Type O Negative. Албумот бил издаден на 16 јуни 1991 година.
## Листа на песни

Категорија:Албуми од 1991
ПУ „Лирија“ - Долно Јаболчиште

**Основно училиште „Лирија“** (официјално: **Подрачно основно општинско училиште „Лирија“ - Долно Јаболчиште**; скратено: **ПООУ „Лирија“**) — подрачно основно училиште во велешкото село Долно Јаболчиште, кое е во состав на истоименото училиште од селото Горно Јаболчиште, Општина Чашка.

Името на училиштето доаѓа од албанскиот збор „лирија“ што означува **Слобода**.

## Местоположба

Училиштето се наоѓа во селото Долно Јаболчиште, во неговиот средиштен дел.

## Настава

Во училиштето наставата се изведува на албански наставен јазик.

## Галерија


Податотека:ОУ „Лирија“ - Долно Јаболчиште 2.jpg|Влезот


## Наводи

Категорија:Основни училишта во Општина Чашка
Категорија:Долно Јаболчиште
Долно Јаболчиште
The Origin of the Feces

**The Origin of the Feces** е вториот албум на американскиот готик метал бенд Type O Negative. Албумот е издаден во мај 1992 година.

## Листа на песни

Категорија:Албуми од 1992
Фолк Фест Роса

**Фолк Фест Роса** — македонски музички фолк-фестивал од ревијален карактер кој почнал да се одржува од 1999 година во Универзална сала – Скопје. Фестивалот е во продукција на Радио Роса.

## Историја
Фолк Фест Роса е фестивал на македонска фолк-фестивал за новосоздадена авторска музика, кој за прв пат се одржал во 1999 година, во Универзална сала – Скопје. Фестивалот е од ревијален карактер каде нема победници. На Фолк Фест Роса се доделува награда за животно дело секоја година. 

На фестивалот низ годините, настапувале врвни музички имиња на македонската естрада како: Гоце Арнаудов, Блага Петреска, Миле Кузмановски, Атина Апостолова, Благица Павловска, Ефто Пупиновски, Горан Тодоровски, Војо Стојановски, Виолета Томовска, Есма Реџепова, Марјан Коцев, Петранка Костадинова, Наум Петрески, Васка Илиева, Смиља Митревска, Група Биоритам, Татјана Лазаревска, Група Дрим Тим, Никола Костадиновски, Јордан Митев, Група Маестро, Група Академци, Мијалче Стојанов-Џумбуш и други.

Фестивалот низ годините се одржувал во Универзална сала – Скопје, потоа Македонска опера и балет. Моментално фестивалот се одржува во Дом на АРМ – Скопје.

Водител на фестивалот е: Ирена Спировска. Медиумски покровител низ годините бил Сител ТВ, потоа Телевизија Алфа, МРТ 1. Моментално фестивалот се емитува на Телевизија Сонце.

Во 2024 година, се одржа јубилејното 25. издание на македонскиот фолк-фестивал Фолк Фест Роса, каде настапиле познатите наши пејачи: Стојне Николова, Ленче и Горан Кукиќ, Благоја Грујовски, Нино Величковски, Анета Љумаковска, Мишко Крстевски, Дамјан Стојановски, Група Биоритам, Бендот на Браќа Нуне.

## Наводи

## Надворешни врски
* Фолк Фест Роса на Јутјуб

Категорија:Фестивали во Македонија
Иди

[мини| Римски календар пронајден во [Антиум и датиран околу 60 пр. н. е. Обележани се идите во секој месец „EIDVS“.]]
**Иди** — во римскиот календар, референтен ден во средината на месецот, на 13-ти или 15-ти во зависност од месецот.

## Етимологија
Поимот на латински се нарекува *[[:en:idus|īdus]]* (само женски род множина). Би можело да произлегува од глаголот *iduare*, „дели, подели“, што ја определува положбата на *Идите* во средината на месецот. Според римскиот писател Варон, поимот потекнува од етрурскиот *itus* или сабинскиот *idus*, што значи „поделба“. 

## Одлики
Идите се наоѓаат приближно во средината на месеците од римскиот календар, нивниот датум се менува во зависност од месецот:

* 15-тиот ден во текот на полните месеци, што содржат 31 ден (*[[Martius (месец)|Martius]]*, *[[Maius]]*, *[[Quintilis]]* и *[[October (римски месец)|October]]*);
* 13-тиот ден во другите месеци: месеците пократки од 31 ден (*[[Ianuarius]]*, *[[Februarius]]*, *[[Aprilis]]*, *[[Iunius]]*, *[[Sextilis]]*, *[[September (римски месец)|September]]*, *[[November (римски месец)|November]]* и *[[December (римски месец)|December]]*) и можниот интеркаларен месец *Mercedonius*.

Ноните се 8. ден пред идите и се случуваат на 5. или 7. ден од месеците. Поради нивната оддалеченост, идите и ноните од истиот месец ја носат истата нундинска буква, означувајќи го нивното место во римската седмица.

Денот што му претходи на идите е обележан како *pridie idus* (скратено како *Prid. Id.*). Останатите денови по ноните и пред идите се бележат со број, броејќи се наназад од идите (самиот референтен ден е вклучен во броењето). Така, датумот на денот по ноните е обележан *ante diem octavum idus* (скратено како *ad VIII Id.*), што значи „на осмиот ден пред идите“. ДенОТ пред *pridie idus* est *ante diem tertium idus* (скратено како *ad III Id.*), „на третиот ден пред идите“. На сличен начин се обележува и денот по идите, броејќи наназад од календите на следниот месец (неговиот број зависи од бројот на денови во месецот).

## Историја
Можно е на почетокот на римскиот календар идите да соодветсвувале на полната месечина. Ова соодветствување веројатно престанало поради последователните промени на календарот.

Јулиј Цезар бил убиен на мартовските иди (т.е. 15 март) во 44 година пр. н. е., на почетокот на состанокот на Сенатот во Помпеевата курија на Марсовото Поле.

## Наводи

## Поврзано
* Римски календар
* Мартовски иди
* Календи
* Нони

## Надворешни врски
*Chris Bennett's reconstruction of early Roman dates in terms of the Julian calendar
*Early Roman Calendar – History
*Roman Date Calculator The North American Institute of Living Latin Studies
*

Категорија:Римски календар
Категорија:Латинизми
Категорија:Зборови што не постојат во ТРМЈ
Нони

[мини| Римски календар пронајден во [Антиум и датиран околу 60 г. пр. н. е. Ноните во секој месец се обележени со „NON“.]]
**Нони** — во римскиот календар, референтен ден во месецот, на 5-ти или 7-ми во зависност од месецот.

## Потекло на зборот
На латински поимот се нарекува *[https://fr.wiktionary.org/wiki/nona#la nonae]* (само женски род множина). Според римскиот писател Варон поимот потекнува од латинскиот збор *nonus* „деветти“, што ја определува положбата на ноните во однос на идите, или обновувањето на Месечината во текот на месец Ianuarius.

## Одлики
Ноните се 8. ден пред идите, нивниот датум се менува во зависност од месецот:

* 7. ден во текот на полните месеци, што содржат 31 ден (*[[Martius (месец)|Martius]]*, *[[Maius]]*, *[[Quintilis]]* и *[[October (римски месец)|October]]*);
* 5. ден други месеци : месеците пократки од 31 ден (*Ianuarius*, *Februarius*, *Aprilis*, *Iunius*, *Sextilis*, *[[September (римски месец)|September]]*, *[[November (римски месец)|November]]* и *[[December (римски месец)|December]]*) и можниот интеркаларен месец *Mercedonius*.

Идите се во средината на месецот и се случуваат на 13. или 15. ден од месеците. Поради нивната оддалеченост, идите и ноните од истиот месец ја носат истата нундинска буква, означувајќи го нивното место во римската седмица.

Денот што му претходи на ноните се бележи како pridie nonas (скратено како Prid. Non.). Останатите денови кои следат по календите и пред нив се бележат со помош на број, броејќи наназад од ноните (самиот референтен ден е вклучен во броењето). Така, датумот на денот по календите е означен како *ante diem sextum nonas* за полните месеци, *ante diem quartum nonas* за другите месеци (скратено како *a.d. VI Non.* или *a.d. IV Non.*), што значи „на шестиот [или четвртиот] ден пред ноните“. Датумот на денот пред *pridie nonas* е *ante diem tertium nonas* (скратено како *a.d. III Non.*), „на третиот ден пред ноните“. Следниот ден по ноните се обележува на сличен начин, наназад од идите: *ante diem octavum idus*.

## Историја
Можно е на почетокот на римскиот календар, ноните да одговараат на првата четвртина од Месечината. Ова соодветсвување веројатно престанало поради последователните промени на календарот.

Ноните е денот кога *Rex sacrorum* ги прогласува празниците на месецот. Ноналиите (*nonalia sacra*, на латински) се верско чинодејство што се одржува на ноните.

Како и календите и идите во секој месец, ноните се сметаат за неповолни денови за венчавка. Според Светониј, и поради сличноста на зборот со негација, Август се воздржувал од преземање важни работи за време на ноните.

### Поврзано
* Римски календар
* Календи
* Иди

### Наводи

Категорија:Римски календар
Категорија:Латинизми
Категорија:Зборови што ги нема во ТРМЈ
ПУ „7 Март“ - Блаце

**Основно училиште „7 Март“** (официјално: **Подрачно основно општинско училиште „7 Марси“ - Блаце**; скратено: **ПООУ „7 Марси“**) — подрачно основно училиште во тетовското село Блаце, кое е во состав на истоименото училиште од селото Челопек, Општина Брвеница.

Училиштето е именувано по денот на албанските наставници 7 Март.

## Местоположба

Училиштето се наоѓа во тетовското село Блаце, на самиот негов влез.

## Историја

Централното училиште било изградено во 1964 година.

## Настава

Во училиштето наставата се изведува на македонски наставен јазик во 2 комбинирани паралелки.

## Галерија


Податотека:ОУ „7 Март“ - Блаце 3.jpg|Поглед на училиштето
Податотека:ОУ „7 Март“ - Блаце 4.jpg|Спортското игралиште
Податотека:ОУ „7 Март“ - Блаце 2.jpg|Влезот


## Наводи

Категорија:Основни училишта во Општина Брвеница
Категорија:Блаце (Тетовско)
Блаце
Quintilis

[мини| Јули, дел од мозаик што ги претставува месеците во годината (Ел Џем, [Тунис, прва половина на III век пр. н. е.)]]
**Quintilis** или **Quinctilis** (јули) — петтиот месец од римскиот календар, па оттука и неговото име (*quintus -* пет). Овој месец бил преименуван во Iulius при воспоставувањето на јулијанскиот календар, според името на Јулиј Цезар (на латински, *Iulius Caesar* ).

## Календар

## Поврзано
* Римски календар
* Јулијански календар
* Римски верски празници

### Надворешни врски
*  Римски календар
*  Индекс на римските денови

Категорија:Римски календар
Категорија:Латински изрази
Градина Ерам

**Градина Ерам** (, персиски: - **Баг-е Ерам**) е историска персиска градина во градот Шираз Иран. Градината и зградата во неа се наоѓаат на северниот брег на реката Хошк, во провинцијата Фарс.

## Историја
лево|мини| Куќа Кавама во градината Ерам
мини| Широк поглед на зградата
мини| Базен со орнаменти и палми во градината Ерам
Градината и зградата биле изградени во средината на тринаесеттиот век од страна на Илханат, највисокиот началник на кашкајско племето Парс. Првобитниот изглед на градината, со својата карактеристична персиска структура од четири рајски градини, најверојатно бил поставен во единаесеттиот век од страна на Селџуците и подоцна означена како „Баг-е Шах“ (Кралската градина на персиски) и тогаш била поедноставна и помалку орнаменталена.  Корнелиус де Бруин, патник од Холандија, напишал опис на градините во осумнаесеттиот век.

Во текот на 150 години, структурата на Градината била модифицирана, обновувана и стилски менувана од различни учесници. Градината била еден од имотите во сопственост на благородничкото семејството Кавами од Шираз. Зградата гледа на југ по подолгата оска. Нејзе ја дизајнирал локалниот архитект Хаџи Мохамад Хасан. Зградата се состои од 32 соби сместени на два ката, украсени со плочки на кои се испишани стихови на познатиот ирански поет Хафез. Зградата била реновирана за време на владеењето на династиите Занд и Каџар.

Денес, градината Ерам и зградите се дел од ботаничката градина Шираз (основана во 1983 година) од Универзитетот во Шираз. Градината и зградата се отворени за јавноста, како историски културен споменик. Тие се дел од светското наследство и се заштитени од Организацијата за културно наследство на Иран .

## Наводи

## Литература

* 

## Поврзано

* https://web.archive.org/web/20140922071450/http://www.eramgarden.org/
Категорија:Музеи во Иран
Категорија:Светско културно наследство
Бркови (група)

**Бркови** е хрватски турбофолк - панк рок бенд од Загреб. Тие на хумористичен начин ги комбинираат далечните жанрови во мелодична целина. Од турбофолкот, тие користат емотивни текстови во комбинација со жестокоста на панк рокот и моќта на хеви металот. Нивните простодушни текстови се проникнати со директен стил на свирење.

Тие издаваат албуми самостојно, без посредство на издавачка куќа. Сметаат декa не им треба издавачка куќа за промоција на албуми, самите ја вршат целата работа поврзана со целокупната организација. Како причина го наведуваат присуството на интернетот, како и фактот дека доколку склучат договор со издавачка куќа, нема да можат да понудат албуми за бесплатно преземање, што и сакаат да го направат. Сите нивни албуми може да се преземат во целост во mp3 формат на нивната официјална веб-страница. Албумите се печатат во стандарден ЦД формат и се дистрибуираат на концерти. Бркови се вистински панк рок бенд според другите карактеристики. Наместо со вистински имиња, тие се претставуваат со прекари, бесплатно нудат албуми, текстовите на песните се навредливи и сексистички. Сепак, овој бенд ги заменува вообичаените општествени и политички теми на панкот со љубовни текстови типични за турбофолк и забавна музика. Сегашниот пејач Шамсо 69 му се приклучил на бендот во 2007 година кога го заменил првиот пејач. Тој е автор на повеќето текстови.

Видот на музика што ја свиреле Бркови, претходно ја свиреле претежно босански бендови како што се ''Ватрени пољубац'' и *Нервозни поштар.* До сега имаат издадено седум студио албуми и компилацискиот албум *Бркати гости*, на кој различни бендови (Атеист Рап, SARS, Шумејкер Трипер, Киша метака, Мотус, Стилнес, Машинко, итн.) свират кавери на нивните песни.

## Дискографија

* punkfolkwellness (2009)
* Друштво бркатих младиќа (2010)
* Балкански есперанто (2011)
* Бркати гости (2013)
* Пизда материна (2014)
* Торзо Дадо Топиќа (2016)
* Хормон среќе (2018)
* Бркови су за љубов (2020) 
* Крвава новчаница (2023)

## Надворешни врски
* Brkovi.com 
* https://www.youtube.com/user/Brkovifolk - Службен канал на Youtube

## Наводи

Категорија:Хрватски музички групи
Категорија:Музички групи основани во 2004 година